Miltonhoz
Milton! Be elrepült a szellemed 
fehér szikláink s tornyaink orom-
faláról, mert mi izzott egykoron, 
színes világunk vaksi pörnye lett,

időnk pedig hiába ellebeg,
csepüt rág én bohóckodó korom:
erőnk, hatalmunk itt, de a poron	
izzadhatunk silány robot felett.

Hatalmas Isten! e kis szigeten 
a Tenger Oroszlánját, Angliát 
hűbérül tartják szájhősök gazul.

Hát ezt uralta hajdan idegen, 
a Hármas Impérium s a Világ, 
hogy Cromwell azt monda, a Nép az úr?
Versek
Szonettek

en:To Milton
ru:Мильтону (Уайльд/Гумилёв)